text: Se billederne: Væltet lastbil skaber lang kø på E45
  20 december 2017 kl. 06.41
  En væltet lastbil skaber kø på E45 i nordgående retning hele vejen fra Rødekroafkørslen og op til halvanden kilometer før Øster Løgum Rasteplads.
  Tidligere på morgenen ved 04.15-tiden væltede en hollandsk lastbil fuld af blomster på E45 i nordgående retning lige nord for Rødekro. Politiet har været nødt til at spærre det ene af de to spor, og det giver kø helt ned til afkørslen ved Rødekro.
  Lastbilen ligger med hjulene ud mod rabatten, og det gør oprydningen vanskelig, fortæller Syd - og Sønderjyllands Politi til TV SYD.
  KLIK og se mere tv på localeyes.dk
  Nu skal lastbilen rejses og bugseres væk. Vejdirektoratet regner med, at trafikken igen kan køre i begge spor ved 11.20-tiden. Indtil da er kun ét spor åbent.
  Uheldet er formentlig sket ved, at chaufføren i et uopmærksomt øjeblik er kommet op på en kant og derefter væltet.
  Blomsterne er stadig inde i lastbilen og intakte.
  Chaufføren er bragt på hospitalet. Han har slået sit ben, men er ellers ok.
  E45 Sønderjyske motorvej er nu helt genåbnet efter tidligere uheld med en lastbil efter &lt;70&gt; Aabenraa nordgående. Kør forsigtigt og hav en god dag #dktrafikinfo
  
  